ai4bharat/Pralekha huggingface dataset:
প্রধানমন্ত্রীরদপ্তর
বিভিন্ন দ্বীপের সামগ্রিক উন্নয়নের প্রগতি পর্যালোচনা করলেন প্রধানমন্ত্রী
নয়াদিল্লি, ০৪ জুলাই, ২০১৮
প্রধানমন্ত্রী শ্রী নরেন্দ্র মোদী আজ বিভিন্ন দ্বীপের সামগ্রিক উন্নয়নের প্রগতি পর্যালোচনা করেন। ২০১৭-র পয়লা জুন, কেন্দ্রীয় সরকার দ্বীপ উন্নয়ন সংস্হা গঠন করে। তাতে সামগ্রিক উন্নয়ন তালিকায় আনা হয় ২৬টি দ্বীপকে।
মূল পরিকাঠামোমূলক প্রকল্প, ডিজিটাল সংযোগ, গ্রিন এনার্জি, বর্জ্য পরিচালন, মাছ চাষ বাড়ানো, পর্যটন-ভিত্তিক প্রকল্পগুলির উন্নয়ন-সহ সামগ্রিক উন্নয়নের বিভিন্ন উপাদান নিয়ে নীতি আয়োগ একটি রিপোর্ট পেশ করে। আন্দামান ও নিকোবর দ্বীপপুঞ্জের কাজকর্ম পর্যালোচনা করে প্রধানমন্ত্রী সুসংহত পর্যটন কেন্দ্রিক বাস্তু ব্যবস্হার উন্নয়ন ঘটানোর প্রয়োজনীয়তার ওপর জোর দেন। দ্বীপগুলিকে সৌরশক্তির ওপর ভিত্তি করে, শক্তিক্ষেত্রে আত্মনির্ভর করে তোলার জন্যও প্রধানমন্ত্রী আহ্বান জানান।
পাশাপাশি, আন্দামান ও নিকোবর দ্বীপপুঞ্জে ভ্রমণকারী বিদেশীদের জন্য নিয়ন্ত্রিত এলাকা অনুমতিপত্রের প্রয়োজনীয়তার ব্যাপারে স্বরাষ্ট্রমন্ত্রকের সিদ্ধান্ত নিয়েও আলোচনা করেন শ্রী মোদী।
লাক্ষাদ্বীপের কাজকর্ম পর্যালোচনাকালে, প্রধানমন্ত্রীকে টুনা মাছ চাষ বাড়ানোর ব্যাপারে কি কি ব্যবস্হা নেওয়া হয়েছে, সে বিষয়ে জানানো হয়। লাক্ষাদ্বীপে পরিচ্ছন্নতা বজায় রাখার কাজকর্মের প্রশংসা করেন প্রধানমন্ত্রী।
SSS/NS/…
(Visitor Counter : 109
রাষ্ট্রপতিরসচিবালয়
রাষ্ট্রপতি মানবাধিকার সংক্রান্ত এশিয়া প্রশান্ত মহাসাগরীয় ফোরামের দ্বিবার্ষিক সম্মেলনের বার্ষিক সাধারণ সভার উদ্বোধন করলেন
শুধুমাত্র বিধিবদ্ধ আইনের পরিসরে আবদ্ধ থাকা নয়, আন্তর্জাতিক মহলের নৈতিক দায়িত্ব হল সর্বাঙ্গীণ অর্থে মানবাধিকার নিশ্চিত করা: রাষ্ট্রপতি
নয়াদিল্লি ২০ সেপ্টেম্বর
ভারতের রাষ্ট্রপতি শ্রীমতি দ্রৌপদী মুর্মু আজ
 নতুন দিল্লিতে মানবাধিকার সংক্রান্ত এশিয়া প্রশান্ত মহাসাগরীয় ফোরামের দ্বিবার্ষিক সম্মেলনের বার্ষিক সাধারণ সভার উদ্বোধন করেন।
অনুষ্ঠানে রাষ্ট্রপতি মানবাধিকারের বিষয়টিকে বিচ্ছিন্নভাবে না দেখে সার্বিকভাবে ধরিত্রী মাতার সেবা হিসেবে বিবেচনা করার আহ্বান জানান। যে গ্রহে আমাদের বাস, সেখানে মানুষের অবিবেচনাপ্রসূত আচরণের জেরে ব্যাপকভাবে ক্ষতিগ্রস্ত হয়েছে ধরিত্রী বলে অভিমত ব্যক্ত করে রাষ্ট্রপতি বলেন, ভারতের মানুষ বিশ্বাস করেন বিশ্বের প্রতিটি কণা এক অভিন্ন সত্তার প্রকাশ। বিলম্ব না করে, প্রকৃতির প্রতি ভালোবাসা ফের জাগিয়ে তুলে তাকে রক্ষা করতে হবে এবং আরও সমৃদ্ধ করায় আমাদের উদ্যোগী হতে হবে বলে তিনি মন্তব্য করেন।
রাষ্ট্রপতি বলেন, মানুষ একইসঙ্গে সৃজনশীলতা এবং ধ্বংসাত্মক প্রবণতার অধিকারী । তিনি এও বলেন, বৈজ্ঞানিক সমীক্ষাতেই দেখা গেছে, এই গ্রহ বিলুপ্তির ষষ্ঠ পর্বে প্রবেশ করেছে। এই ধ্বংসলীলা বন্ধ না হলে শুধু মানব সভ্যতা নয়, পৃথিবী থেকে সমস্ত প্রানীই নিশ্চিহ্ন হয়ে যাবে। তিনি আরও বলেন, শুধুমাত্র বিধিবদ্ধ আইনের পরিসরেই আবদ্ধ থাকা নয়, আন্তর্জাতিক মহলের নৈতিক দায়িত্ব হল সর্বাঙ্গীণ অর্থে মানবাধিকার নিশ্চিত করা।
শুধুমাত্র পরিবেশ এবং জলবায়ুর বিষয়ে এই সম্মেলনের একটি অধিবেশন আয়োজনের উদ্যোগ অত্যন্ত আনন্দের বলে রাষ্ট্রপতি মনে করেন। আলাপ-আলোচনার শেষে মানব সভ্যতা এবং আমাদের গ্রহের কল্যাণের লক্ষ্যে একটি সার্বিক ঘোষণাপত্রে পৌঁছনো যাবে বলেও তিনি আশাবাদী।
রাষ্ট্রপতি বলেন, সাধারণতন্ত্রের সূচনা থেকেই আমাদের সংবিধান প্রাপ্তবয়স্কদের সর্বজনীন ভোটাধিকার নিশ্চিত করেছে। এরফলে, লিঙ্গসাম্য, জীবন ও মর্যাদা রক্ষার মতো নানা ক্ষেত্রে ধারাবাহিকভাবে নীরব বিপ্লবের সাক্ষী থেকেছে এই দেশ। স্থানীয় সংস্থার নির্বাচনে মহিলাদের জন্য অন্তত ৩৩ শতাংশ আসন সংরক্ষণ সুনিশ্চিত করা হয়েছে। অত্যন্ত আনন্দের বিষয় যে, জাতীয় সংসদ এবং বিধানসভাগুলিতেও একই ধরণের সংরক্ষণের প্রস্তাব উঠেছে। তেমনটা হলে তা হবে আমাদের সময়ে লিঙ্গসাম্যের প্রশ্নে সবচেয়ে যুগান্তকারী পরিবর্তন।
শ্রীমতী মুর্মু বলেন, মানবাধিকারের ক্ষেত্রে উন্নতির প্রশ্নে ভারত বিশ্বের অন্যান্য অংশের সর্বোত্তম প্রনালীগুলি থেকে শিক্ষাগ্রহণ করতে প্রস্তুত। এশিয়া প্রশান্ত মহাসাগরীয় আঞ্চলিক ফোরাম, বিশ্বের বিভিন্ন মানবাধিকার সংগঠন ও সংশ্লিষ্ট মহলগুলির সঙ্গে আলোচনা এবং সমন্বয়ের ভিত্তিতে দেশ অত্যন্ত গুরুত্বপূর্ণ ভূমিকা নিতে পারে বলে রাষ্ট্রপতি প্রত্যয় ব্যক্ত করেন।
রাষ্ট্রপতির ভাষণ পড়তে গেলে এখানে ক্লিক করুন
https://static.pib.gov.in/WriteReadData/specificdocs/documents/2023/sep/doc2023920254201.pdf
AC/AC/CS
(Visitor Counter : 38
বিজ্ঞানওপ্রযুক্তিমন্ত্রক
বিশ্বজুড়ে এক স্বাস্থ্যকর সামুদ্রিক বাস্তুতন্ত্র গড়ে তুলতে প্রাচীন শৈবালের ভূমিকা
নয়াদিল্লী, ২৫ জুন, ২০২০
ন্যাশনাল সেন্টার অফ পোলার অ্যান্ড ওশেন রিসার্চ -এর পক্ষ থেকে প্রাচীন সামুদ্রিক শৈবালের ওপর এক সূক্ষাতীসূক্ষ সমীক্ষায় জানা গেছে দক্ষিণ ভারত মহাসাগরে মহাসাগরীয় ক্যালসিয়াম কার্বোনেটের ঘনত্ব হ্রাস পেয়েছে। ক্যালসিয়াম কার্বোনেটের ঘনত্ব হ্রাস পাওয়ার কারণ হল অন্য একটি এক কোষ বিশিষ্ট শৈবাল -এর ঘনত্ব বৃদ্ধি পাওয়া। এক কোষ বিশিষ্ট এই শৈবালের ঘনত্ব বৃদ্ধির দরুণ প্রাচীন সামুদ্রিক শৈবাল -এর ঘনত্ব কমছে এবং এ ধরণের শৈবালের স্বাভাবিক বৃদ্ধি প্রভাবিত হচ্ছে। স্বাভাবিকভাবেই এর বিরূপ প্রভাব পড়ছে মহাসাগীয় বাস্তুতন্ত্রের ওপর।
উল্লেখ করা যেতে পারে, কোকোলিথোফোরেজ প্রাচীন শৈবালটি মহাসাগরের জলের উপরিস্তরে বেঁচে থাকে। এ কারণেই সামুদ্রিক বাস্তুতন্ত্রের ওপর এ ধরণের শৈবালের গুরুত্বপূর্ণ ভূমিকা রয়েছে। কয়েক শতাব্দী ধরে এ ধরণের শৈবালগুলি কার্বন নিঃসরণের ক্ষেত্রে বড় ভূমিকা পালন করে আসছে। প্রাচীন এই শৈবাল মহাসাগরে ৪০ শতাংশ পর্যন্ত ক্যালসিয়াম কার্বোনেট উপাদন করে এবং মহাসাগরীয় জীব জগতের প্রাথমিক উপাদনশীলতায় ২০ শতাংশ অবদান যোগায়।
এনসিপিওআর, ন্যাশনাল ইন্সটিটিউট অফ ওশেনোগ্রাফি এবং গোয়া বিশ্ববিদ্যালয়ের পক্ষ থেকে দাবি করা হয়েছে দক্ষিণ ভারত মহাসাগরে প্রাচীন শৈবাল কোকোলিথোফোরেজের প্রাচুর্য এবং সমৃদ্ধময় বৈচিত্র্যের ক্ষেত্রে একাধিক পরিবেশগত প্রভাব রয়েছে। মহাসমুদ্রের জলে সিলিকেট, ক্যালসিয়াম কার্বনেট, জলের ঘনত্ব অনুযায়ী আলো চলাচল এবং মাইক্রো নিউক্লিয়েন্ট উপাদানগুলি ওই ধরণের শৈবালের বিকাশে সাহায্য করে থাকে।
সমীক্ষায় আরও প্রকাশ, প্রাচীন শৈবাল কোকোলিথোফোরেজের বৈচিত্র্যে হ্রাস লক্ষ্য করা যায় গ্রীষ্ণের গোড়ার দিকে এবং গ্রীষ্ণের শেষ পর্যায়ে। এই সময় অপর প্রজাতির শৈবাল ডায়াটোমের উপস্থিতি বৃদ্ধি পায়। সমুদ্রের বরফ গলে যাওয়ার দরুণ এবং মহাসাগরের জলে লবনাক্তের পরিমাণ বৃদ্ধি পাওয়ায় ডায়াটোম শৈবালের ঘনত্ব বাড়ে। সমীক্ষায় আরও বলা হয়েছে, প্রাচীন শৈবাল কোকোলিথোফোরেজের ঘনত্ব হ্রাস পাওয়ার পিছনে জলবায়ুর পরিবর্তন একটি বড় কারণ। ভিন্ন ভিন্ন ধরণের পরিবেশগত পরিস্থিতি এবং এই প্রজাতির শৈবালের পরিবেশগত পরিবর্তনগুলিকে মানিয়ে নেওয়ার ক্ষমতাই কোকোলিথোফোরেজ শৈবালের ভবিষ্য স্থির করে দেবে। সামুদ্রিক বাস্তুতন্ত্র এবং বিশ্বজুড়ে কার্বন নিঃসরণ ব্যবস্থায় ইতিবাচক পরিবর্তন নিয়ে আসার ক্ষেত্রে এনসিপিওআর-এর এই সমীক্ষা অদূর ভবিষ্যতে গুরুত্বপূর্ণ হয়ে উঠতে চলেছে। উল্লেখ করা যেতে পারে এনসিপিওআর-এর এই গবেষণাপত্রটি আন্তর্জাতিক স্তরে অগ্রণী Deep Sea Research Journal-এ প্রকাশিত হয়েছে।
(CG/BD/NS
কৃষিমন্ত্রক
সামাজিক দূরত্ব ও স্বাস্থ্যবিধি বজায় রেখে উত্তরবঙ্গের চা বাগিচাগুলিতে কাজ শুরু
কলকাতা, ১৩ এপ্রিল, ২০২০
কেন্দ্রের পরামর্শ অনুযায়ী সামাজিক দূরত্ব ও স্বাস্থ্যবিধি বজায় রেখে উত্তরবঙ্গের চা বাগিচাগুলিতে চা পাতা তোলা এবং নির্দিষ্ট দৈর্ঘ ছাড়িয়ে বেড়ে যাওয়া পাতাগুলিকে ছেটে দেওয়ার কাজ শুরু হয়েছে। টি বোর্ড ইন্ডিয়ার ডেপুটি চেয়ারম্যান শ্রী অরুন কুমার রায় জানিয়েছেন, সোমবার থেকেই তরাই, ডুয়ার্স এবং দার্জিলিং-এর চা বাগিচায় কাজ শুরু হয়েছে।
কেন্দ্র ও রাজ্য সরকারের নির্দেশ অনুযায়ী চা বাগিচাগুলিকে যথাযথ স্বাস্থ্যবিধি মেনে কাজ করতে হবে। পর্যায়ক্রমে ১৫ থেকে ২৫ শতাংশ কর্মী এই কাজ করবেন। জেলা কতৃপক্ষ পুরো বিষয়টি তদারকি করবে। শ্রী রায় জানিয়েছেন, ২৫ শতাংশ কর্মী নিয়ম মেনে কাজ শুরু করেছেন।
কেন্দ্রের ৩ এপ্রিলের প্রস্তাব অনুযায়ী স্বরাষ্ট্র মন্ত্রক সব রাজ্য ও কেন্দ্রশাসিত অঞ্চলগুলিকে এক নির্দেশিকা পাঠায়। এই নির্দেশিকা অনুযায়ী ফসল তোলা ও বোনার সময় হওয়ায় কোভিড-১৯ এর মোকাবিলায় অন্যান্য চাষ আবাদের মতন চা বাগিচাগুলিকে নিষেধাজ্ঞার বাইরে রাখার কথা বলা হয়। কৃষক ও কৃষিশ্রমিক, কৃষি পণ্য সংগ্রহ, কৃষিকাজে যুক্ত অন্যান্য ব্যক্তিরা এই কাজে বিশেষ ছাড় পাবেন। কোভিড-১৯ মহামারির বিষয়ে চা শ্রমিকরা চিন্তিত থাকায় মুখ্যমন্ত্রী শ্রীমতী মমতা ব্যানার্জি এই সিদ্ধান্ত গ্রহণে দ্বিধান্বিত ছিলেন। তবে বিভিন্ন শিল্পদ্যোগ, বণিক সভা এবং অতি ক্ষুদ্র ক্ষুদ্র ও মাঝারী শিল্পোদ্যোগগুলির প্রতিনিধিদের সঙ্গে আলোচনার পর চা বাগানগুলিতে কাজ করার বিষয়ে রাজ্য সরকার অনুমতি দেয়।
টি বোর্ডের হিসেব অনুযায়ী দেশের ১৫৮৫টি চা বাগিচার মধ্যে ৩৮৭টি বাগিচা পশ্চিমবঙ্গে রয়েছে। এর মধ্যে ডুয়ার্সে রয়েছে ৩০০টি বাগান। রাজ্যে কর্মরত ৩ লক্ষ ৩৫ হাজার কর্মীর মধ্যে ২ লক্ষ ৫০হাজার জন স্থায়ী কর্মী। সারা দেশে বন্ধ ১১টি চা বাগানের মধ্যে আটটিই পশ্চিমবঙ্গের । করোনা রোধে প্রতিরোধ মূলক নিয়ন্ত্রণ ব্যবস্থা ঘোষণা করার পর মার্চের শেষ সপ্তাহে এই বাগিচাগুলিতে কাজ বন্ধ হয়ে যায়।
SSS/CB
(Visitor Counter : 13
প্রধানমন্ত্রীরদপ্তর
কোভিড- ১৯ মহামারী সম্পর্কে আজ জাতির উদ্দেশ্যে ভাষণ দেবেন প্রধানমন্ত্রী
নতুন দিল্লি, ২৪ মার্চ ২০২০
প্রধানমন্ত্রী শ্রী নরেন্দ্র মোদী আজ রাত ৮ টায় কোভিড- ১৯ সংক্রমনের জেরে উদ্ভুত পরিস্থিতি নিয়ে জাতির উদ্দেশ্যে ভাষণ দেবেন।
এক টুইট বার্তায় প্রধানমন্ত্রী বলেছেন "আজ ২৪মার্চ, ২০২০ রাত ৮ টায় কোভিড- ১৯ সংক্রমনের জেরে উদ্ভুত পরিস্থিতিতে গুরুত্বপূর্ণ বিভিন্ন বিষয় নিয়ে জাতির উদ্দেশ্যে ভাষন দেবো"
CG/SS
(Visitor Counter : 98
সড়কপরিবহণওমহাসড়কমন্ত্রক
দেশের নিরাপত্তার স্বার্থে আরো ১৯ টি স্থানে আপৎকালীন অবতরণের সুবিধা মিলবে বলে নীতিন গড়করি জানিয়েছেন
নতুন দিল্লি, ০৯ সেপ্টেম্বর, ২০২১
কেন্দ্রীয় সড়ক পরিবহন ও মহাসড়ক মন্ত্রী শ্রী নীতিন গড়করি জানিয়েছেন যে, দেশের নিরাপত্তা ব্যবস্থা আরও জোরদার করতে ১৯টি স্থানে আপৎকালীন অবতরণের সুবিধা মিলবে।
আজ রাজস্থানে ৯২৫-এ নম্বর জাতীয় সড়কে দেশের প্রথম আপৎকালীন অবতরণ কেন্দ্রের তিনি উদ্বোধন করেন। তাঁর সঙ্গে ছিলেন প্রতিরক্ষামন্ত্রী শ্রী রাজনাথ সিং। শ্রী রাজনাথ সিং কে নিয়েই তিনি এই উদ্বোধন করেন।
শ্রী নীতিন গড়করি বলেন, এই হাইওয়ে- রানওয়ে কৌশলগত কারণে অত্যন্ত গুরুত্বপূর্ণ ভাবে সীমান্ত রক্ষায় দেশের নিরাপত্তা ব্যবস্থাকে আরও শক্তিশালী করবে।
তিনি বলেন, দেশের আরো ১৯ টি স্থানে এই ধরনের আপৎকালীন অবতরণ কেন্দ্র গড়ে তোলা হবে। এগুলি হচ্ছে, রাজস্থানের ফালোদি-জয়সালমীর রোড এবং বার্মার- জয়সালমীর রোড। পশ্চিমবঙ্গের খড়গপুর- বালেশ্বর রোড, খড়গপুর কেওনঝড় রোড এবং পানাগরের কাছে। তামিলনাড়ুতে এই আপৎকালীন অবতরণ কেন্দ্র হবে চেন্নাই- পুডুচেরি রোড। অন্ধপ্রদেশে নেলোর- অঙ্গল রোড এবং অঙ্গল-চিলাকালুরিপেট রোড। হরিয়ানায় মান্ডি দেবওয়ালি থেকে ওধান রোড। পাঞ্জাবে সংগ্রুর কাছে। গুজরাটে ভুজ- নালিয়া রোড এবং সুরাট- বরোদা রোড। জম্মু-কাশ্মীরে বানিহাল- শ্রীনগর রোড। লে'র নায়োমা এলাকায়। আসামে জোরহাট-বারা ঘাট রোড, শিব সাগরের কাছাকাছি এবং বাগডোগরা- হাসিমারা রোড, হাসিমারা-তেজপুর রোড এবং হাসিমারা- গৌহাটি রোড। এই সব স্থানে আপৎকালীন অবতরণ ব্যবস্থা গড়ে তোলা হচ্ছে।
কেন্দ্রীয় মন্ত্রী বলেন, প্রধানমন্ত্রী শ্রী নরেন্দ্র মোদীর নেতৃত্বে বিশ্বমানের জাতীয় সড়ক নির্ণয় করা হচ্ছে এবং তা দ্রুত গতিতে। তিনি বলেন, এবার থেকে জাতীয় সড়ক ভারতীয় সেনার ব্যবহারে আসবে। যা আমাদের নিরাপত্তার স্বার্থে বিমান বাহিনী বা সেনার বিমান জরুরি অবতরণ করতে পারবে।
আজকের অনুষ্ঠানে কেন্দ্রীয় জল শক্তি মন্ত্র শ্রী গজেন্দ্র সিং শেখাওয়াত, চিফ অফ ডিফেন্স স্টাফ জেনারেল বিপিন রাওয়াত এবং এয়ার চিফ মার্শাল শ্রী আর এস ভাদৌরি উপস্থিত ছিলেন।
CG/ SB
(Visitor Counter : 139
গ্রামোন্নয়নমন্ত্রক
গ্রামোন্নয়ন মন্ত্রকের উদ্যোগে ‘জেন্ডার সংবাদ’-এর আয়োজন
নয়াদিল্লি, ১৩ মার্চ, ২০২২
দীনদয়াল অন্ত্যোদয় যোজনা – জাতীয় গ্রামীণ জীবন জীবিকা মিশন  – এর উদ্যোগে ৩৪টি রাজ্যের ৩ হাজারেরও বেশি রাজ্য মিশন কর্মী ও স্বনির্ভর গোষ্ঠীর সদস্যরা তৃতীয় পর্বের ‘জেন্ডার সংবাদ’ – এ অংশগ্রহণ করেছেন। কেন্দ্রীয় গ্রামোন্নয়ন মন্ত্রকের অধীনস্ত ডিএওয়াই – এনআরএলএম উদ্যোগে আয়োজিত এই অনুষ্ঠানে দেশ জুড়ে লিঙ্গ বৈষম্য দূর করতে যে উদ্যোগ নেওয়া হয়েছে, তারই অঙ্গ হিসাবে এই কর্মসূচি পালন করা হল। তৃতীয় পর্বের ‘জেন্ডার সংবাদ’ – এর মূল ভাবনা ছিল ‘মহিলাদের যৌথ উদ্যোগে খাদ্য ও পুষ্টির নিশ্চয়তাদান’। স্বাধীনতার অমৃত মহোৎসব উদযাপনের অঙ্গ হিসাবে গ্রামোন্নয়ন মন্ত্রক যে বিশেষ সপ্তাহ উদযাপন করেছে, তার মূল বিষয় ছিল – নতুন ভারতের মহিলা।
জাতীয় ও রাজ্য গ্রামীণ জীবন জীবিকা মিশনের উদ্যোগে বিভিন্ন রাজ্যের স্বনির্ভর গোষ্ঠীর মহিলারা তাঁদের গৃহীত নানা পদক্ষেপের কথা অনুষ্ঠানে তুলে ধরেন। মন্ত্রকের সচিব শ্রী নগেন্দ্র নাথ সিনহা বলেন, মহিলাদের যৌথ উদ্যোগে বিভিন্ন অভ্যাসের পরিবর্তন ঘটানো সম্ভব। মন্ত্রকের যুগ্মসচিব শ্রীমতী মিতা কেজরিওয়াল খাদ্য, পুষ্টি, স্বাস্থ্য সংক্রান্ত ক্ষেত্রে মন্ত্রকের বিভিন্ন কর্মসূচীর কথা তুলে ধরেন। নীতি আয়োগের সদস্য ডাঃ বিনোদ কুমার পাল স্বনির্ভর গোষ্ঠীগুলির মাধ্যমে জীবনযাত্রায় পরিবর্তন আনার বিষয়ে আলোচনা করেন। তিনি বলেন, অপুষ্টি এবং সদ্যোজাত ও নাবালকদের যথাযথ খাদ্যাভ্যাস গড়ে তুলতে মহিলাদের গুরুত্বপূর্ণ ভূমিকা রয়েছে। অনুষ্ঠানে বিহার, মহারাষ্ট্র ও ছত্তিশগড়ের রাজ্য মিশন ডায়রেক্টর এবং কম্যুনিটি রিসোর্স পার্সনরা ডিএওয়াই – এনআরএলএম – এর আওতায় গৃহীত তাদের বিভিন্ন পদক্ষেপের কথা উপস্থাপন করেন।
CG/CB/SB
(Visitor Counter : 120
তথ্যওসম্প্রচারমন্ত্রক
আইএফএফআই-এর ভারতীয় প্যানোরামা বিভাগের উদ্বোধনী ছবিগুলির নির্দেশক ও কলাকুশলীদের সংবাদিক সম্মেলন
নয়াদিল্লি, ২১ নভেম্বর, ২০১৯
‘হিল্লারো’ ছবিতে গুজরাটি নৃত্য গারবার মধ্য দিয়ে মহিলাদের নিজ-সত্ত্বা ও মুক্ত মানসিকতার নানা দিক তুলে ধরা হয়েছে। গোয়ায় ভারতীয় আন্তর্জাতিক চলচ্চিত্র উৎসবে  ভারতীয় প্যানোরামা কাহিনীচিত্র বিভাগে উদ্বোধনী ছবিগুলির মধ্যে ‘হিল্লারো’ জায়গা করে নিয়েছে। সাংবাদিক সম্মেলনে এসে ছবির নির্দেশক অভিষেক শাহ তাঁর জাতীয় পুরস্কার জয়ী এই ছবিটি সম্পর্কে বলেন, ১৯৭৫-এর প্রেক্ষাপটকে স্মরণে রেখে ছবির চিত্রনাট্য তৈরি হয়েছে। ছবিতে দেখানো হয়েছে তরুণী মঞ্জরির বিবাহ হয় কচ্ছের রণের এক ছোট গ্রামে। এই গ্রামে মঞ্জরির একদল মহিলার সঙ্গে সখ্যতা গড়ে ওঠে। মহিলাদের এই দলটি প্রতিদিন সকালে দূরবর্তী জলাধার থেকে বহু পথ পেরিয়ে জল নিয়ে আসা-যাওয়া করতেন। একদিন জল আনার পথে তাঁরা মরুভূমির মাঝখানে এমন একজনের দেখা পান, যার সাক্ষাতে সবার জীবন চিরকালের মতো পালটে যায়। এই ছবিতে ব্যক্তি বিশেষের হতাশা থেকে নিজস্ব সত্ত্বার প্রকাশের পথে উত্তরণকে তুলে ধরা হয়েছে। ‘হিল্লারো’ প্রথম গুজরাটি ছবি যেটি জাতীয় পুরস্কারে সম্মানিত হয়েছে। সাংবাদিক সম্মেলনে এই ছবির অভিনেতা নিলম পঞ্চল এবং তেজা পঞ্চসারা, ছবির সম্পাদক ও চিত্রনাট্যকার প্রতীক গুপ্তা এবং ছবির নির্মাতা আয়ুষ প্যাটেল উপস্থিত ছিলেন।
উৎসবের ভারতীয় প্যানরামা বিভাগের অ-কাহিনীচিত্র বিভাগে প্রদর্শিত হবে আশিস পান্ডে পরিচালিত ছবি ‘নুরেহ’। এই ছবি প্রসঙ্গে নির্দেশক বলেছেন, হিংসা ও অশান্তিদীর্ণ এক অঞ্চলে শিশুরা স্বপ্ন দেখে এক শান্তিপূর্ণ ও দ্বন্দ্বহীন পৃথিবীর। কাশ্মীর উপত্যকায় ভারত-পাক সীমান্ত লাগোয়া ছোট্ট গ্রামের শিশুদের স্বপ্নকে ছবিতে ফুটিয়ে তোলা হয়েছে। এই গ্রামের মানুষ সর্বদাই দুই দেশের গোলা বর্ষণের আবহে জীবন কাটান। একদিন রাত্রিবেলায় আট বছর বয়সী কন্যাশিশু নুরেহ ঘুমের মধ্যে দেখে যে দ্বন্দ্ব ও গোলা-গুলি বর্ষণ আগের মতোই চলছে। পরক্ষণেই চোখ খুললে সে দেখতে পায় এসবই কেমন যেন থেমে গেছে। ছবির দৃশ্যায়ন হয়েছে ভারত-পাক সীমান্ত লাগোয়া কাশ্মীরের ছোট গ্রামে যেখানে শিশুরা অশান্তির মধ্যে বেড়ে ওঠে এবং স্বপ্ন দেখে এক শান্তিপূর্ণ ও উজ্জ্বল বিশ্বের।
SSS/BD/DM
(Visitor Counter : 48
প্রধানমন্ত্রীরদপ্তর
প্রখ্যাত কার্টুনিস্ট নারায়ণ দেবনাথ জী’র প্রয়াণে প্রধানমন্ত্রীর শোক প্রকাশ
নয়াদিল্লি, ১৮ জানুয়ারি, ২০২২
প্রধানমন্ত্রী শ্রী নরেন্দ্র মোদী প্রখ্যাত কার্টুনিস্ট নারায়ণ দেবনাথ জী’র প্রয়াণে গভীর শোক প্রকাশ করেছেন।
এক ট্যুইটে প্রধানমন্ত্রী বলেছেন, “শ্রী নারায়ণ দেবনাথ জী তাঁর কাজ, কার্টুন এবং ছবির মাধ্যমে বহু মানুষের জীবন উজ্জ্বল করে তুলেছিলেন। তাঁর বুদ্ধিদীপ্ত শক্তি তাঁর কর্মকান্ডে প্রতিফলিত হয়েছে। তাঁর সৃষ্ট চরিত্রগুলি আজীবন জনপ্রিয় হয়ে থাকবে। তাঁর মৃত্যুতে ব্যথিত। তাঁর পরিবার ও ভক্তদের প্রতি সমবেদনা জানাই। ওম শান্তি”।
CG/SS/SB
(
প্রধানমন্ত্রীরদপ্তর
দেশের প্রত্যন্ত অঞ্চলেও স্বাস্থ্য পরিকাঠামোর যথেষ্ট উন্নতি হওয়া একটি সন্তোষজনক বিষয় : প্রধানমন্ত্রী
নয়াদিল্লি, ৬ মার্চ, ২০২৩
প্রধানমন্ত্রী শ্রী নরেন্দ্র মোদী বলেছেন, দেশের প্রত্যন্ত অঞ্চলে স্বাস্থ্য পরিকাঠামোর যথেষ্ট উন্নতি হয়েছে। এটি অত্যন্ত আনন্দের বিষয়।
ঝাড়খণ্ডের গোড্ডা লোকসভা কেন্দ্রের সাংসদ ডঃ নিশিকান্ত দুবে এক ট্যুইট বার্তায় জানান, প্রধানমন্ত্রী দেওঘরে এইমস হাসপাতালের উদ্বোধন করেন। এভাবে স্বাস্থ্যক্ষেত্রে বৈপ্লবিক পরিবর্তন এসেছে। ঐ ট্যুইটের প্রত্যুত্তরে প্রধানমন্ত্রী বলেছেন :
“আজকের ওয়েবিনারে আমি স্বাস্থ্যক্ষেত্রের প্রগতি সম্পর্কে আলোচনা করছিলাম। দেশের প্রত্যন্ত অঞ্চলে স্বাস্থ্য পরিকাঠামোয় যথেষ্ট উন্নতি হয়েছে, যা অত্যন্ত সন্তোষজনক। এটি তারই এক উদাহরণ।”
PG/CB/DM/
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ৬৩ কোটির মাইলফলক ছাড়িয়েছে
দেশে গত ২৪ ঘন্টায় ৬৩ লক্ষের বেশি টিকাকরণ
বর্তমানে সুস্থতার হার ৯৭.৫৩ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৪৫ হাজার ৮৩
দেশে সুস্পষ্টভাবে করোনায় আক্রান্তের সংখ্যা ৩ লক্ষ ৬৮ হাজার ৫৫৮, যা মোট আক্রান্তের ১.১৩ শতাংশ
দৈনিক-ভিত্তিতে আক্রান্তের হার ২.৫৭ শতাংশ, যা গত ৩৪ দিন ৩ শতাংশের নীচে
নতুন দিল্লি, ২৯ আগস্ট, ২০২১
দেশে শনিবার মোট টিকাকরণের সংখ্যা ৬৩ কোটি ছাড়িয়েছে। একই ভাবে গত ২৪ ঘন্টায় ৭৩ লক্ষ ৮৫ হাজার ৮৬৬টি টিকার ডোজ দেওয়া হয়েছে। আজ সকাল ৭টা পর্যন্ত পাওয়া প্রাথমিক তথ্যানুযায়ী মোট ৬৩ কোটি ৯ লক্ষ ১৭ হাজার ৯২৭টি টিকার ডোজ দেওয়া হয়েছে।
আজ সকাল ৮-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৩,৫৭,৩৩৫
|
|
দ্বিতীয় ডোজ
|
|
৮৩,৪৮,০৫৫
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৩,১৮,৬৪৪
|
|
দ্বিতীয় ডোজ
|
|
১,৩০,৫৭,৮০৬
|
|
১৮-৪৪ বছর বয়সী
|
|
প্রথম ডোজ
|
|
২৪,২২,৯০,৩৯৭
|
|
দ্বিতীয় ডোজ
|
|
২,৬০,৬৫,৮২৫
|
|
৪৫-৫৯ বছর বয়সী
|
|
প্রথম ডোজ
|
|
১২,৮৯,৬৬,৬৭২
|
|
দ্বিতীয় ডোজ
|
|
৫,৩১,৫৪,৫৪২
|
|
৬০ বছরের বেশি বয়সী
|
|
প্রথম ডোজ
|
|
৮,৬০,৯৫,৬৫৪
|
|
দ্বিতীয় ডোজ
|
|
৪,৪২,৬২,৯৯৭
|
|
মোট
|
|
৬৩,০৯,১৭,৯২৭
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ।
দেশে গত ২৪ ঘন্টায় করোনা মুক্ত হয়েছেন ৩৫ হাজার ৮৪০ জন। এর ফলে, মহামারী শুরুর সময় থেকে মোট সুস্থতার সংখ্যা দাঁড়িয়েছে ৩ কোটি ১৮ লক্ষ ৮৮ হাজার ৬৪২।
একই ভাবে দেশে সুস্থতার হার দাঁড়িয়েছে ৯৭.৫৩ শতাংশ।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির সমন্বয়মূলক প্রয়াসের ফলে দৈনিক ভিত্তিতে আক্রান্তের সংখ্যা গত ৬৩ দিন ৫০ হাজারের নিচে রয়েছে।
দেশে গত ২৪ ঘণ্টায় নতুন করে আক্রান্তের সংখ্যা ৪৫ হাজার ৮৩।
দেশে সুস্পষ্টভাবে আক্রান্তের সংখ্যা বর্তমানে ৩ লক্ষ ৬৮ হাজার ৫৫৮। এরফলে দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ১.১৩ শতাংশ।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১৭ লক্ষ ৫৫ হাজার ৩২৭টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা ৫১ কোটি ৮৬ লক্ষ ৪২ হাজার ৯২৯।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ২.২৮ শতাংশ, যা গত ৬৫ দিন ৩ শতাংশের নীচে। একইভাবে, দৈনিক-ভিত্তিতে আক্রান্তের হার ২.৫৭ শতাংশ। দৈনিক-ভিত্তিতে আক্রান্তের হার গত ৩৪ দিন ৩ শতাংশের নীচে রয়েছে এবং গত ৮৩ দিন ৫ শতাংশের নীচে।
(CG/BD/AS/
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রী শ্রী অমিত শাহ বিহার ও উত্তর প্রদেশে বজ্রপাত ও ভারী বৃষ্টির কারণে প্রাণহানির ঘটনায় শোক প্রকাশ করেছেন
নয়াদিল্লি, ২৬ জুন, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ বিহার ও উত্তর প্রদেশ বজ্রপাত ও ভারী বৃষ্টির কারণে প্রাণহানির ঘটনায় শোক প্রকাশ করেছেন। এক ট্যুইটে শ্রী শাহ বলেছেন, “বিহার ও উত্তর প্রদেশে বজ্রপাত ও ভারী বৃষ্টির ফলে এই প্রাণহানির ঘটনায় গভীরভাবে শোকাহত”।
কেন্দ্রীয় স্বরাষ্ট্র মন্ত্রী বলেছেন, “উভয় রাজ্যে উদ্ধার ও ত্রাণকাজ পুরোদমে চলছে”।
শ্রী শাহ বলেছেন, “এই দু:খজনক ঘটনায় ক্ষতিগ্রস্ত পরিবারের প্রতি আমার আন্তরিক সমবেদনা জানাচ্ছি এবং আহতদের দ্রুত আরোগ্য কামনা করছি”।
(CG/SS/SB
স্বাস্থ্যওপরিবারকল্যাণমন্ত্রক
কোভিড -১৯ টিকাকরণ বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৫৮ কোটি ৭৬ লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ৩.৭৭ কোটি ডোজ রয়েছে, আরও ১.০৩ কোটি ডোজ সরবরাহ করা হবে
নতুন দিল্লি, ২৬ আগষ্ট, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ২৬ আগষ্ট পর্যন্ত ৫৮ কোটি ৭৬ লক্ষ  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। শীঘ্রই রাজ্য ও কেন্দ্র শাসিত অঞ্চলগুলিকে আরও ১ কোটি ০৩ লক্ষ ৩৯ হাজার ৯৭০ টি ডোজ সরবরাহ করা হবে।
রাজ্য ও কেন্দ্রশাসিত অঞ্চলগুলির কাছে এখনও ৩,৭৭,০৯,৩৯১ টি টিকার ডোজ রয়েছে।
CG/SB
(Visitor Counter : 123
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২৮ মে, ২০২০
কোভিড-১৯ সংক্রমণ মোকাবিলা ও প্রতিরোধে রাজ্য/কেন্দ্রশাসিত অঞ্চলগুলির পাশাপাশি, কেন্দ্রীয় সরকার পর্যায়ক্রমে একাধিক সুপরিকল্পিত এবং কার্যকর পদক্ষেপ নিচ্ছে। পরিস্তিতির ওপর উচ্চ পর্যায়ে নিরন্তর নজরদারি চালানো হচ্ছে এবং পরিস্থিতির পর্যালোচনা করা হচ্ছে।
দেশে নিশ্চিতভাবে করোনা আক্রান্ত ৮৬ হাজার ১১০ জন চিকিৎসাধীন রয়েছেন। এদের স্বাস্থ্যের ওপর সারাক্ষণ তীক্ষ্ণ নজর রাখা হচ্ছে। এখনও পর্যন্ত ৬৭ হাজার ৬৯১ জন আরোগ্য লাভ করেছেন। গত ২৪ ঘন্টায় ৩ হাজার ২৬৩ জন রোগী সুস্থ হয়েছেন। এর ফলে, সুস্থতার হার বেড়ে হয়েছে ৪২.৭৫ শতাংশ।
কোভিড-১৯ সম্পর্কে প্রকৃত ও সর্বশেষ তথ্য সংক্রান্ত টেকনিক্যাল বিষয়, নীতি-নির্দেশিকা এবং পরামর্শের জন্য নিয়মিত https://www.mohfw.gov.in/ এবং @MoHFW_INDIA –এই ওয়েবসাইটে নজর রাখুন।
টেকনিক্যাল বিষয়ে জানার জন্য technicalquery.covid19[at]gov[dot]in, ncov2019[at]gov[dot]in এবং @CovidIndiaSeva - এখানে যোগাযোগ করা যেতে পারে।
কোভিড-১৯ সংক্রান্ত যে কোনও বিষয়ে জানার জন্য স্বাস্থ্য ও পরিবার কল্যাণ মন্ত্রকের হেল্পলাইন নম্বর : +91-11-23978046 or 1075  – এ যোগাযোগ করুন। কোভিড-১৯ সংক্রান্ত রাজ্য/কেন্দ্রশাসিত অঞ্চলগুলির হেল্পলাইন নম্বরের তালিকা নীচের লিঙ্কে দেওয়া রয়েছে - https://www.mohfw.gov.in/pdf/coronvavirushelplinenumber.pdf
(CG/BD/SB
স্বাস্থ্যওপরিবারকল্যাণমন্ত্রক
বিশ্ব খাদ্য নিরাপত্তা দিবসে কেন্দ্রীয় স্বাস্থ্য মন্ত্রী ডঃ মনসুখ মান্ডভিয়া চতুর্থ রাজ্য খাদ্য নিরাপত্তা সূচক প্রকাশ করেছেন
নতুন দিল্লি, ৭ জুন, ২০২২
নাগরিকদের জন্য নিরাপদ খাদ্য নিশ্চিত করতে রাজ্য/কেন্দ্রশাসিত অঞ্চলগুলিকে শক্তিশালী করে তোলার প্রয়াসের অঙ্গ হিসেবে কেন্দ্রীয় স্বাস্থ্য ও পরিবার কল্যাণ মন্ত্রী ডঃ মনসুখ মান্ডভিয়া ফুড সেফটি অ্যান্ড স্ট্যান্ডার্ড অথরিটি অফ ইন্ডিয়া-এর চতুর্থ রাজ্য খাদ্য নিরাপত্তা সূচক  প্রকাশ করেছেন । খাদ্য নিরাপত্তার ৫টি মাপকাঠিতে রাজ্যগুলির পারদর্শিতার বিচারে এই উদ্যোগ নেওয়া হয়েছে । দেশের খাদ্য নিরাপত্তা ইকো ব্যবস্থাপনায় প্রতিযোগিতামূলক এবং ইতিবাচক পরিবর্তন আনার লক্ষ্যে ২০১৮-১৯ সাল থেকে এই এসএফএসআই প্রকাশ শুরু করা হয় । এই সূচক দেশের নাগরিকদের নিরাপদ ও পুষ্টিকর খাদ্য সরবরাহে সাহায্য করে ।
বিশ্ব খাদ্য নিরাপত্তা দিবস উপলক্ষ্যে বক্তৃতায় কেন্দ্রীয় স্বাস্থ্য মন্ত্রী ডঃ মনসুখ মান্ডভিয়া সংশ্লিষ্ট সকল পক্ষকে ধন্যবাদ জানান । তিনি বলেন, দেশ এবং পুষ্টি একে অপরের সঙ্গে গভীর ভাবে যুক্ত । একটি সমৃদ্ধশালী ভারত গঠনের জন্য একটি স্বাস্থ্যবান ভারতের প্রয়োজন । একটি স্বাস্থ্যবান ভারতের জন্য স্বাস্থ্যবান নাগরিক দরকার বলেও উল্লেখ করেন তিনি । গত কয়েক বছরে দেশে স্বাস্থ্য পরিষেবা ক্ষেত্রে সামগ্রিক উন্নয়নের কথাও তুলে ধরেন কেন্দ্রীয় স্বাস্থ্যমন্ত্রী ।
ডঃ মান্ডভিয়া আরও জানান, সরকার দেশের প্রতিটি নাগরিকের জন্য স্বাস্থ্য সুরক্ষা নিশ্চিত করতে সুনির্দিষ্ট পদক্ষেপ নিয়েছে । জাতীয় স্বাস্থ্য মিশনের আওতায় হাসপাতালগুলির পরিকাঠামোর উন্নতিসাধন করা হয়েছে । দেশের নাগরিকদের স্বাস্থ্যকর ও পুষ্টিকর খাবার নিশ্চিত করতে এফএসএসএআই-এর গুরুত্বপূর্ণ ভূমিকার প্রশংসা করেন তিনি । কেন্দ্রীয় মন্ত্রী বলেন, খাদ্য সুরক্ষা ও স্বাস্থ্যকর খাদ্য নিশ্চিত করতে রাজ্যগুলির একটি গুরুত্বপূর্ণ ভূমিকা রয়েছে ।
কেন্দ্রীয় স্বাস্থ্যমন্ত্রী ২০২১-২২ সালের ক্রমতালিকা ভিত্তিতে বিজয়ী রাজ্য/কেন্দ্রশাসিত অঞ্চলগুলিকে সংশ্লিষ্ট ক্ষেত্রে অসাধারণ পারদর্শিতা দেখানোর জন্য অভিনন্দন জানান । এবছর বৃহত্তর রাজ্যের আওতায় তামিলনাড়ু তালিকার শীর্ষে রয়েছে । এরপরে রয়েছে গুজরাট এবং মহারাষ্ট্র । ছোট রাজ্যের আওতায় গোয়া তালিকার প্রথম স্থানে রয়েছে । এরপরে রয়েছে মণিপুর ও সিকিম । কেন্দ্রশাসিত অঞ্চলগুলির মধ্যে প্রথম স্থান দখল করেছে জম্মু ও কাশ্মীর । দ্বিতীয় স্থানে রয়েছে দিল্লি এবং তৃতীয় স্থানে রয়েছে চন্ডীগড় ।
ইট রাইট ইন্ডিয়া উদ্যোগ নেওয়ার মাধ্যমে স্মার্ট শহরগুলিতে সুনির্দিষ্ট পরিকল্পনা কার্যকর করে একটি স্বাস্থ্যকর, নিরাপদ এবং সুস্থায়ী খাদ্য পরিবেশ গড়ে তোলার জন্য গত বছর এফএসএসএআই যে ইট স্মার্ট সিটি চ্যালেঞ্জ-এর আয়োজন করেছিল, প্রতিযোগিতায় ১১টি বিজয়ী স্মার্ট শহরকেও অভিনন্দন জানিয়েছেন কেন্দ্রীয় স্বাস্থ্য মন্ত্রী । পাশাপাশি ডঃ মান্ডোভিয়া এদিন ইট রাইট রিসার্চ অ্যাওয়ার্ড অ্যান্ড গ্র্যান্ড – ফেস ২, ইট রাইট ক্রিয়েটিভিটি চ্যালেঞ্জ- ফেস ৩, বিদ্যালয় পর্যায়ে একটি প্রতিযোগিতা এবং আয়ুর্বেদ আহারের লোগো চালু করেছেন । পাশাপাশি কেন্দ্রীয় স্বাস্থ্য মন্ত্রী তেলমুক্ত রান্না এবং চিনিবিহীন মিষ্টান্ন সম্পর্কে উদ্ভাবনী রন্ধন প্রণালী বিষয়ে বিভিন্ন ই-বুক প্রকাশ করেছেন । এদিন অনুষ্ঠানে উপস্থিত ছিলেন কেন্দ্রীয় স্বাস্থ্য সচিব শ্রী রাজেশ ভূষণ, এফএসএসএআই-এর প্রধান কার্যনির্বাহী অধিকর্তা শ্রী অরুন সিংগাল সহ স্বাস্থ্য ও পরিবার কল্যাণ মন্ত্রকের অন্য বিশিষ্ট ব্যক্তিবর্গ ।
CG/SS/RAB
(Visitor Counter : 283
তথ্যওসম্প্রচারমন্ত্রক
ডিডি ফ্রেস ডিশ-এ বাংলাদেশ ও দক্ষিণ কোরিয়ার চ্যানেল দেখা যাবে
নয়াদিল্লি, ২০ জুন, ২০১৯
ভারত-বাংলাদেশ সহযোগিতাকে আরও বাড়িয়ে তুলতে ভারত সরকার দূরদর্শনের ফ্রি-ডিশ পরিষেবায় বাংলাদেশ টিভির নিজস্ব চ্যানেল বিটিভি ওয়ার্ল্ড দেখানোর সিদ্ধান্ত নিয়েছে। এরফলে, দেশে দূরদর্শনে দর্শকরা বিটিভি ওয়ার্ল্ডের অনুষ্ঠান দেখতে পারবেন। একইভাবে, বাংলাদেশবাসীরাও ডিডি ইন্ডিয়ার অনুষ্ঠান দেখার সুযোগ পাবেন। উল্লেখ করা যেতে পারে, গত ৭ই মে প্রসার ভারতী ও বাংলাদেশ টিভি-র মধ্যে যে সমঝোতাপত্র বা মউ স্বাক্ষরিত হয়েছিল, তার ফলশ্রুতি স্বরূপ এই ব্যবস্হা। পূর্ব ভারতের দর্শকদের কাছে বিশেষ করে এই বিটিভি ওয়ার্ল্ড চ্যানেলটি আগ্রহের বিষয় হয়ে উঠবে। প্রতিবেশী দুই দেশের মধ্যে সম্পর্ককে আরও সুদৃঢ় করার ক্ষেত্রে এই সিদ্ধান্তের অত্যন্ত তাৎপর্য রয়েছে। এমনকি, দুই দেশের সরকার বঙ্গবন্ধু শেখ মুজিবর রহমানের জীবনী-নির্ভর একটি চলচ্চিত্র যৌথভাবে প্রযোজনারও সিদ্ধান্ত নিয়েছে। বিশিষ্ট চলচ্চিত্র নির্মাতা ও নির্দেশক শ্রী শ্যাম বেনেগল ছবিটির নির্দেশনার দায়িত্বে রয়েছেন।
বিটিভি ওয়ার্ল্ডের পাশাপাশি, দূরদর্শনের ফ্রি-ডিশ পরিষেবায় দেশীয় দর্শকদের জন্য দক্ষিণ কোরিয়া সরকারের ইংরাজি চ্যানেল কে বি এস ওয়ার্ল্ড সম্প্রচারে যে প্রস্তাব প্রসার ভারতী দিয়েছিল, কেন্দ্রীয় সরকার তা অনুমোদন করেছে। একইভাবে, দক্ষিণ কোরিয়ার মানুষও নিজের দেশে ডিডি ইন্ডিয়ার অনুষ্ঠান উপভোগ করতে পারবেন।
CG/BD/NS
(Visitor Counter : 214